alexandrainst/scandi-wiki huggingface dataset:
Kjentmannsprøve

Bestått kjentmannsprøve er et tegn på at en sjåfør har en viss basiskunnskap (lokalkunnskap) om hvor adresser og/eller steder befinner seg, i et begrenset geografisk område (løyvedistrikt). Hensikten er å sikre at kunden blir fraktet korteste (rimeligste) vei, slik at prisen på oppdraget blir så minimal som mulig.

Kjentmannsprøve kan være påkrevd i flere sammenhenger, spesielt innen transportnæringen. For å kunne føre en drosje i et bestemt løyveområde kan kjentmannsprøve være påkrevd, men ikke alltid. Krav om kjentmannsprøve bestemmes i slike tilfeller av drosjesentralen i det aktuelle løyvedistriktet eller av det lokale politiet. Dersom det er drosjesentralen som krever kjentmannsprøve, kan det være at drosjer tilsluttet en annen sentral i det samme løyveområdet operer uten krav til kjentmannsprøve. Dersom det er politiet som krever kjentmannsprøve må alle sjåfører som opererer drosjer ha bestått kjentmannsprøve i det aktuelle løyvedistriktet. I drosjenæringen påføres bestått kjentmannsprøve den enkelte sjåførs kjøreseddel.

Krav til kjentmannsprøve i Oslo og Akershus-delen av Viken er opphevet i forbindelse med de nye bestemmelsene i yrkestransportloven som trådte i kraft 1. juli 2020.

Referanser

Se også 
 Drosje
 Kjøreseddel

Kollektivtrafikk
Maestro (TV-program)

Maestro er et norsk musikalsk talentprogram med norske kjendiser som er blitt sendt på NRK1 siden 2010. Konseptet er at norske kjendiser får prøve seg som dirigent med Kringkastingsorkestret. I hvert program stemmer Kringkastingsorkesteret ut én av deltakerne.

I 2010 var Espen Beranek Holm programleder. De som deltok var Hilde Louise Asbjørnsen, Christian Borch, Aslak Borgersrud, Jenny Jenssen, Johannes Joner, Phung Hang og Petter Schjerven. Seieren gikk til Asbjørnsen.

I 2020 var Mikkel Niva programleder. De som deltok var Faten Mahdi Al-Hussaini, Herman Dahl, Vidar Magnussen, Silya Nymoen, Anne Marie Ottesen, Admiral P, Adam Schjølberg og Helén Vikstvedt. Seieren gikk til Herman Dahl.

Serien ble nominert til Gullruten 2011 i klassen beste konkurransedrevet reality og Gullruten 2020 i klassen beste underholdningsprogram.

Referanser

Eksterne lenker 

TV-produksjoner på NRK
Norske musikkprogrammer på TV
Norske talentkonkurranser på TV
Norske TV-serier fra 2010-årene
Norske TV-serier fra 2020-årene
Klassisk musikk
Museo Reina Sofía

Museo Reina Sofía (fullstendig navn Museo Nacional Centro de Arte Reina Sofía) er et kunstmuseum i Spanias hovedstad Madrid. Samlingene inneholder hovedsakelig kunst fra 1900-tallet og fremover, selv om den tidligere grensen var satt till 1881, som er Pablo Picassos fødselsår. 

Museet ligger tvers overfor Estacion de Atocha og i nærheten av Pradomuseet. 

Museet ble innviet 10. september 1992 og fikk navnet Museo Reina Sofía for å hedre Spanias dronning Sofía.

Museet inneholder blant annet malerier av Pablo Picasso og Salvador Dalí, men også andre spanske og utenlandske kunstnere er representert.  Det mest kjente maleriet er Picassos «Guernica» fra den spanske borgerkrigen.

Eksterne lenker 
 

Byggverk i Madrid
Museer etablert i 1992
1992 i Spania
Kunstmuseer i Spania
Rooibos

Rooibos er en plante i erteblomstfamilien som vokser i Sør-Afrika. Navnet er afrikaans for rødbusk og henspiller på fargen når den tørkes og trekkes ut i varmt vann. Uttrekket er blitt brukt som teerstatning i lange tider, og teen har etterhvert oppnådd utbredelse i flere land, inklusive Sør-Amerika, der den bl.a. behandles tilsvarende espressokaffe og selges som «rød espresso». I Norge fåes den som posete, og i boks/pakke.

Rooibos kan leveres i en grønn eller fermentert variant. Begge varianter inneholder antioksidanter, men studier indikerer at grønn rooibos er rikere på antioksidanter ettersom antioksidantene oksideres under fermenteringsprosessen.

Navnet Rooibos kan bli beskyttet tilsvarende varemerker som Cognac, Champagne m.fl. og ikke kunne brukes av produsenter utenfor det opprinnelige distriktet.

Referanser 

Sørafrikansk kultur
Te
Sør-Afrikas flora
Renate Künast

Renate Elly Künast (født 15. desember 1955 i Recklinghausen) er en tysk politiker for Bündnis 90/Die Grünen. Hun er fra 2005 leder av partiets gruppe i forbundsdagen og var fra 2001 til 2005 forbruker-, ernærings- og landbruksminister.

Referanser

Eksterne lenker 
 

Medlemmer av Forbundsdagen
Tyske politikere fra De grønne
Personer fra Recklinghausen
Fødsler i 1955
Mansudaemonumentet

Mansudaemonumentet ligger på Mansudaehøyden i Pyongyang, og består av to 22 meter høye bronsestatuer av Kim Il-sung og Kim Jong-il. I bakgrunnen av statuene er en 70 meter bred mosaikk av Paektufjellet, plassert på veggen til Det koreanske revolusjonsmuseet. På hver side av statuene finnes 228 bronsefigurer, opptil fem meter høye, som symboliserer kampen mot den japanske kolonialiseringen, den sosialistiske revolusjonen og utviklingen. Den første statuen ble bygd til Kim Il-sungs 60-årsdag og åpnet i april 1972. Etter Kim Jong-ils død i 2011, ble en tilsvarende statue ført opp på nordsiden av Kim Il-sung. Monumentet er konstruert av Mansudae Art Studio.

Eksterne lenker 
 

Byggverk i Pyongyang
Skulpturer
Etableringer i 1972
1972 i Nord-Korea
Bulgaria under Sommer-OL 1996

Bulgaria under Sommer-OL 1996. 110 sportsutøvere, 74 menn og 36 kvinner, fra Bulgaria deltok i sytten sporter under Sommer-OL 1996 i Atlanta. De kom på tjueandreplass med tre gull-, sju sølv- og fem bronsemedaljer. Dimo Tonev var landets flaggbærer under åpningsseremonien.

Medaljer

Medaljevinnerne

Eksterne lenker 
 Resultater og profilside  på sports-reference.com

Nasjoner under Sommer-OL 1996
Bulgaria under de olympiske leker
1996 i Bulgaria
Tsjekkia i Eurovision Song Contest

Tsjekkia debuterte i Eurovision Song Contest i 2007 og har deltatt ti ganger. Tsjekkia er blant landene med de dårligste resultatene i konkurransen, og landet har tatt seg til finalen fire ganger. To ganger har landet også kommet sist i semifinalen. Tsjekkias beste resultat er en sjetteplass fra 2018.

Historikk
Tsjekkia debuterte i 2007, som det siste av de sentraleuropeiske landene; nabolandene Polen og Slovakia debuterte allerede i 1994. Det er den tsjekkiske allmennkringkasteren ČT som sender konkurransen i Tsjekkia, og som velger landets artist og sang. I debuten fikk landet den verst tenkelige start, da gruppen Kabát kom helt sist i semifinalen med sangen «Malá dáma». Året etter kom Tsjekkia nest sist i sin semifinale, og i 2009 kom landet helst sist i semifinalen uten et eneste poeng. De elendige resultatene gjorde at tsjekkisk fjernsyn trakk seg fra konkurransen i Bærum i 2010 og skyldte på liten interesse blant tsjekkere og lave seertall.

Returen 
Fraværet varte i fem år, og i 2015 var Tsjekkia tilbake igjen i Eurovision Song Contest. Artistene Marta Jandová og Václav Noid Bárta ble valgt internt av ČT til å representere landet med sangen «Hope Never Dies». Heller ikke denne gang klarte Tsjekkia å kvalifisere seg til finalen, men sangen ble nummer 13 i semifinalen – langt bedre enn tidligere resultater.

I 2016 lyktes det omsider Tsjekkia å kvalifisere seg til finalen med Gabriela Gunčíková og sangen «I Stand». Landets første finaledeltakelse ble imidlertid lite suksessrikt: «I Stand» fikk ikke et eneste poeng i telefonavstemningen. Juryene ga sangen 41 poeng, og med det kom Tsjekkia nest sist i finalen.

I 2018 klarte Tsjekkia å kvalifisere seg til finalen for andre gang. På forhånd hadde det tsjekkiske bidraget vært blant favorittene til å vinne, og «Lie to Me» kvalifiserte seg til finalen og endte til slutt på en sjetteplass – Tsjekkias klart beste resultat til nå. Også i 2019 lyktes landet å kvalifisere seg til finalen med Lake Malawi og «Friend of a Friend».

Deltakere 
Under er en liste over Tsjekkias deltakere, plasseringer og poeng i konkurransen siden debuten. 
Fargekoder

Stemmehistorikk 
Oversikt over poeng til og fra Tsjekkia i finaler siden debuten i 2007. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Poeng fra Tsjekkia

Poeng til Tsjekkia 

Tabellene omfatter bare poeng i finaler. Poeng som Tsjekkia har gitt og fått i semifinaler, er ikke tatt med.

Galleri

Kommentatorer og poengopplesere

Referanser

Eksterne lenker 
 Offisiell nettside for Eurovision Song Contest
 Tsjekkia i Eurovision Song Contest

Land i Eurovision Song Contest
Tsjekkisk kultur
Tsjekkisk musikk
Viktar Zuyev

Viktar Zuyev, hviterussisk Віктар Валер'евіч Зуеў - Viktar Valerjevitsj Zujew (født 22. mai 1983) er en hviterussisk amatørbokser, som konkurrerer i vektklassen tungvekt. Zuyev fikk sin olympiske debut da han representerte Hviterussland under Sommer-OL 2004 der han tok sølvet. Han representerte også Hviterussland under Sommer-OL 2008 der han ble slått ut i første runde av Clemente Russo fra Italia i vektklassen tungvekt. Han deltok også i Verdensmesterskapet i 2007 i Chicago, USA der han røk ut i første runde.

Eksterne lenker 
 

Belarusiske boksere
Boksere under Sommer-OL 2008
Deltakere for Belarus under Sommer-OL 2008
Fødsler i 1983
Personer fra Vitsebsk
Olympiske medaljevinnere i boksing
Palacio de los Deportes

Palacio de los Deportes (spansk for «Sportspalasset») er en innendørs arena i Iztacalco øst i Mexico by. Den befinner seg ved Avenida Río Churubusco i Ciudad Deportiva de la Magdalena Mixihuca, hvor også Foro Sol og Autódromo Hermanos Rodríguez ligger. Arenaen har en tilskuerkapasitet på rundt 20 000, og brukes både til idrettsarrangementer, konserter og utstillinger.

Palacio de los Deportes blei bygd til De olympiske leker i 1968, og er tegna av arkitektene Félix Candela og Enrique Castañeda Tamborrel. Under OL blei basketballkampene spilt der. Fra 1976 til 1987 blei arenaen også brukt til tyrefekting.

Eksterne lenker
 

Idrettsanlegg i Mexico by
Arenaer under Sommer-OL 1968
Bureau International des Expositions

Bureau International des Expositions (BIE) er en mellomstatlig organisasjon grunnlagt for å forvalte internasjonale utstillinger, ofte kjent som verdensutstillinger. 

BIE ble grunnlagt i Paris 22. november 1928.

Eksterne lenker
 International Exhibitions Bureau
 ExpoMuseum

Internasjonale organisasjoner
Verdensutstillinger
Etableringer i 1928
Onesimus

Onesimus (Onesimos, død ca 68 i Roma) er en person som det fortelles om i Paulus' brev til Filemon i Det nye testamentet. 

Onesimus var en slave som i redsel hadde flyktet fra sin herre Filemon. Apostelen Paulus bad Filemon om at Onesimos skulle få vende tilbake uten å frykte for straff. Onesimus hadde tydeligvis blitt en kristen etter at han traff Paulus.  

Det er vanlig å anta at Filemon er denne slavens herre, men det kan ikke utelukkes at det er Arkippos. En utbredt oppfatning av hva saken gjelder, er det følgende (i kort versjon): Filemon (eller Arkippos), Onesimos' herre, har blitt kristen gjennom Paulus' misjonsreise til Efesos noen år tidligere. Nå har slaven Onesimos rømt(?) og oppsøkt Paulus i hans fangenskap, med håp om at Paulus vil støtte ham i ønsket om å bli en fri mann – og at Paulus kan overtale Filemon om å sette ham fri. Men Paulus vil ikke det. Han skriver i stedet et vennlig og ærbødig brev til Filemon, der han roser Onesimos og ber Filemon om å betrakte ham som en kristen bror, ikke bare som en slave, og å «ta imot ham som meg selv» (v. 17).

Det er ellers i tradisjonen ansett at denne Onesimos er den samme Onesimos som den som etterfulgte Stakys som biskop av Efesos og senere Byzantion, og at han senere ble ført som fange til Roma der han ble stenet til døde. Han ble etterfulgt av Polykarp I av Konstantinopel.

Han æres som helgen og apostel i den ortodokse kirke, de orientalske kirker og den katolske kirke, og hans minnedag faller på den 16. februar.

Eksterne lenker
  Onesimus på saints.sqpn.com 

Bibelske personer
Greske biskoper
Helgener
Dødsfall i 68
De sytti disipler
Filemonbrevet
Relax; the Mountain Will Come to You

Relax; the Mountain Will Come to You er et musikkalbum med Cold Mailman, utgitt i 2010.

Sporliste

 «What Now, Muhammed?»
 «Pull Yourself Together and Fall In Love With Me»
 «Petra Pan»
 «Fatal Conversation»
 «Salva Me»
 «Time Is of the Essence»
 «Back In Your Bed»
 «Exploding Potion of Home»
 «Katrina»
 «The End of the Day»
 «Lullaby»

Musikkalbum fra 2010
Cold Mailman-album
Skogmurmeldyr

Skogmurmeldyr er en art i gruppen murmeldyr.
I motsetning til andre murmeldyr som foretrekker steinete terreng og fjellområder, lever skogmurmeldyret i lavlandet. 
Den er utbredt i store deler av Nord-Amerika, og er vanlig i nordøstlige og sentrale deler av USA. De finnes så langt nord som Alaska og så langt sør som Alabama.

Den blir vanligvis 40-65 cm lang (den 15 cm lange halen medregnet), og veier 2-4 kg. I områder med færre rovdyr og mye alfalfa, kan de bli opptil 80 cm lange og 14 kg tunge. 
De er utviklet til å grave, med korte, kraftige lemmer og krumme, tykke klør.

Engelsk tungekrøll 
Skogmurmeldyret omtales i den engelske tungekrøllen "How much wood would a woodchuck chuck if a woodchuck could chuck wood?", da under navnet "woodchuck".

Eksterne lenker 
 

Ekornfamilien
Dyr formelt beskrevet av Carl von Linné
Pattedyr formelt beskrevet i 1758
Verdensutstillingen i Chicago (1933)

Verdensutstillingen i Chicago i 1933 (A Century of Progress International Exposition) var en verdensutstilling avholdt i Chicago fra mai til november 1933 for å feire byens 100-årsjubileum. Utstillingens tema var teknologisk innovasjon. Mottoet for utstillingen var «Videnskapen finner, industrien sammensetter, mennesket tilpasser». 

Utstillingsbygningene hadde generelt et lineært Art deco design. Et av de mest besøkte stedene på utstillingen var The Midway, fylt med forlystelsessteder og klubber. Her opptrådte kommende stjerner som Judy Garland, The Cook Family Singers og The Andrews Sisters. Det var også utstillinger som nok ville virket sjokkerende på nåtidens publikum; blant annet nedverdigende portretteringer av Afro-amerikanere og en «lilleputby» med dverger.  

Utstillingen inneholdt modeller av landsbyer fra Tyskland, England, Belgia, Sveits, Spania, Tunisia, Italia, Nederland og Mexico og modeller av gater i Paris og Shanghai.

Eksterne lenker 
 Chicago World's Fair offisielle side
 Panoramabilde av Century of Progress
 Interaktivt kart over Century of Progress-utstillingen

Verdensutstillinger i USA
Chicago
Hendelser i 1933
1933 i USA
Pista Lomas Verdes

Pista Lomas Verdes er en ishall i Naucalpan kommune, som er en del av Mexico by. Den har adresse Avenida Lomas Verdes 77 i området Lomas Verdes. Den brukes ofte til ishockeykamper, og av og til gjøres den også om til diskotek.

Idrettsanlegg i Mexico by
Ishaller i Mexico
Pista San Jerónimo

Pista San Jerónimo er en ishall i San Jerónimo sør i Mexico by. Den har adresse Avenida Contreras 300, og befinner seg i colonia San Jerónimo Lídice, 2,5 kilometer vest for Ciudad Universitaria. Den brukes ofte til ishockeykamper.

Eksterne lenker
 

Idrettsanlegg i Mexico by
Ishaller i Mexico
Thugs

Thugs er et musikkalbum med Desperado, utgitt i 2006.

Sporliste
 «Intro From Hell»
 «Cut Some Slack for the Retarded»
 «Fehu»
 «Hot Party and Summer Snakes»
 «Yesterday Ended Last Night»
 «A Midsummer Nightmare»
 «Broken Hearts, Broken Bones»
 «Torturing the Demons»
 «A Tribute to the Living Dead»
 «We Wash Our Hands in Blood»
 «Temporary Shelter for Disease»

Musikkalbum fra 2006
Desperado-album
Low Fidelity Crust Sessions

Low Fidelity Crust Sessions er en musikk-EP med Desperado, utgitt i 2005.

Sporliste

 «All Hat, No Cattle»
 «Heritage From Hell»
 «The Frame»
 «Walls Don't Have Colors»

Eksterne lenker 

EP-plater fra 2005
Norske EP-plater
Desperado-album
Evacuation

Evacuation er et musikkalbum med Desperado, utgitt i 2004.

Sporliste

 «Evacuation»
 «Kill All Rock Stars»
 «Million Miles to Nowhere»
 «Velvet Suffocation»
 «Presistent Descent»
 «Pervertion for Profit»
 «Vote for Freedom»
 «The Day Emo Died»
 «Beauty Is the First Victim»
 «Plastic Contury Mantra»

Musikkalbum fra 2004
Desperado-album
Beauty is the First Victim

Beauty is the First Victim er et musikkalbum med Desperado, utgitt i 2006.

Sporliste

 «All Hat, No Cattle»
 «Velvet Suffocation»
 «Persistent Descent»
 «Walls Don't Have Colours»
 «Beauty is the First Victim»
 «The Day Emo Died»
 «Heritage from Hell»
 «The Frame»
 «Plastic Century Mantra»

Musikkalbum fra 2006
Desperado-album
Kylie Minogues diskografi

Diskografien for den australske sangerinnen Kylie Minogue inneholder 11 studioalbum, 9 samlealbum, 4 konsertalbum og 11 remiksalbum. Minogues musikkarriere begynte med hennes popularitet i Naboer, en australsk såpeopera. Minogue spilte inn sitt debutalbum Kylie med Stock Aitken Waterman. Albumet solgte over 5 millioner eksemplarer. Hennes andre album Enjoy Yourself (1989) hadde to førsteplass-singler i Storbritannia med «Hand on Your Heart» og «Tears on My Pillow». Minogues trejde album Rhythm of Love (1990) ble et vendepunkt i hennes karriere. Hennes fjerde album Let's Get to It ble utgitt i 1991, etterfulgt av samlealbumet Greatest Hits.

Etter skuffende salg signerte Minogue med plateselskapet Parlophone og ga ut Light Years i 2000. Med dette albumet gikk hun tilbake til dansepop. Hennes neste album, Fever (2001), nådde førsteplass i over førti land og albumet ble bestselgende i hennes karriere. Hennes neste album Body Language ble utgitt i slutten av 2003 og hennes andre offisielle samlealbum Ultimate Kylie i 2004. I mars 2005 ble Minogue diagnostisert med brystkreft noe som tvang henne til å avbryte alle innspillingsprosjekter. I 2007 gjenopptok hun sin karriere med utgivelsen av det tiende albumet, X. Hennes ellevte studioalbum, Aphrodite, ble utgitt den 5. juli 2010.

Kylie Minogue har solgt 68 millioner album og 55 millioner singler på verdensbasis.

Studioalbum 

"—" understrek for utgivelser som ikke har fått en listeplassering.

Samlealbum 

"—" understrek for utgivelser som ikke har fått en listeplassering.

Andre samlealbum

Konsertalbum 

"—" understrek for utgivelser som ikke har fått en listeplassering.

Remiksalbum

Singler

1980-tallet 

"—" understrek for utgivelser som ikke har fått en listeplassering.

1990-tallet 

"—" understrek for utgivelser som ikke har fått en listeplassering.

2000-tallet 

"—" understrek for utgivelser som ikke har fått en listeplassering.

2010-tallet

"—" understrek for utgivelser som ikke har fått en listeplassering.

Referanser

Eksterne lenker 
 
 Kylie Minogues diskografi på Allmusic
 Kylie Minogue på Discogs

Kylie Minogue
Diskografier

en:Kylie Minogue singles discography
ro:Discografia lui Kylie Minogue
sl:Diskografija singlov Kylie Minogue
Mads Veslelia

Mads Veslelia (født 10. mai 1991) er en norsk rapper fra Hønefoss.  

Debutalbumet The Dark Light kom i 2011, etterfulgt av Paranormal i 2013. Albumet My Bedroom kom 1. juli 2016. 

Gjennombruddet kom etter at Veslelia slapp sine søndagsvideoer på Facebook. Den første kom i desember 2014, og i ukene fremover delte han en ny video av at han fremførte nye låter live på rommet hjemme hos mormor hver søndag. I april 2015 la han ut videoen av I Don't Fuck Around, som gikk viralt verden over. Den ble omtalt av blant annet Complex Magazine, MTV og The Lad Bible. Den ble også delt av internasjonale artister som Fat Joe, Chris Brown, Tyga og Mike Epps. Senere kom låta Scarface of Facebook, som nådde 1.-plass på Spotifys Viral-liste. 

Sommeren 2015 ble opptredenen hans på Slottsfjell-festivalen i Tønsberg lagt merke til. 

I oktober 2015 signerte Veslelia platekontrakt med Sony Music Norway. Han signerte også en kontrakt med managerselskapet Artistpartner.

Oppmerksomheten førte Mads Veslelia til LA, der han blant annet samarbeidet med produsenten Drumma Boy (Kanye West, Wiz Khalifa, Lil Wayne, Usher, Drake). Den første singelen fra LA-oppholdet, Who I Am, kom 17. juni 2016. I juli 2016 ble en dokumentar om Mads Veslelia og hans forhold til moren lansert på strømmeplattformen VGTV. Dokumentaren var regissert av Kristoffer Kumar.

På slutten av 2017 brøt han kontrakten med Sony Music Norway. Etter en lengre tids pause lanserte han flere nye låter i 2019.

Diskografi

Album 
 2011: The Dark Light
 2013: Paranormal
 2016: My Bedroom

Singler 
 2010: «We Are»
 2010: «Can't Shut Me Down»
 2014: «Doubts»
 2015: «Sly»
 2015: «Scarface Of Facebook»
 2015: «I Don't Fuck Around»
 2015: «Wannabe»
 2015: «Brothers»
 2016: «Rebecca Black»
 2016: «Who I Am» feat. Zoe Soul»
 2016: «Killing Season»
2018: «Bad Girl» (Christiane feat. Mads Veslelia)

Referanser

Eksterne lenker 
YouTube-kanal
Mads Veslelia & Yelawolf på NRK Radio 
Artistpartner: Mads Veslelia 

Norske rappere
Personer fra Ringerike kommune
Jan Fuglestvedt

Jan Sigurd Fuglestvedt, født 19. mai 1960 i Mysen, Østfold,  er en norsk klimatolog. Han er bror av arkeologen Ingrid Fuglestvedt,

Fuglestvedt ble i 1986 cand.scient. i miljøkjemi ved Universitetet i Oslo. Fra 1992 har han vært tilknyttet CICERO. 

I 1995 tok han graden som dr.scient. i atmosfærekjemi med avhandlingen Model Studies of Indirect Effects on Chemistry Through Changes in the Chemistry of the Troposphere. Fuglestvedt har tidligere vært ansatt ved Senter for utvikling og miljø, Universitetet i Oslo, Statens forurensningstilsyn og Seksjon for ressurs og miljøanalyse, Forskningsavdelingen, i Statistisk sentralbyrå før han ble tilsatt som forsker I ved CICERO i 2003. I 1998 gikk han inn i stilling som forskningsleder ved CICERO.

Fuglestvedts forskning har hovedsakelig vært konsentrert på to tema;

• Kvantifisering av på hvilken måte utslipp av ulike gasser og partikler påvirker klimæt gjennom direkte og indirekte effekter i atmosfæren, og arbeid med hvordan klimaeffektene av ulike typer utslipp kan måles og sammenlignes.

• Beregning av bidrag fra ulike sektorer og kilder, og historiske land-/regionsfordelte bidrag til oppvarming, spesielt studier av klimaeffekter fra ulike transportsektorer (luftfart, veitrafikk mm.) 

Fuglestvedt er forfatter og/eller medforfatter av ca. 60 fagartikler i publikasjoner med fagfelle-vurdering (peer-review). Han har vært bidragsyter til flere rapporter fra FNs klimapanel (IPCC) og WMO/UNEP Ozone assessments. I IPCCs femte hovedrapport (AR5) bidrar han som hovedforfatter (Lead Author) i kapitlet «Anthropogenic and NaturalRadiative Forcing». I arbeidet med rapporten er han medlem av Core Writing Team for synteserapporten.

I 2011 var han konsulent for det amerikanske miljøverndepartementet (EPA) i dets Advisory Council on Clean Air Compliance Analysis for review of EPA's report to Congress on Black Carbon. I 2015 ble Fuglestvedt valgt inn som en av sju nestledere i FNs klimapanel.

Referanser 

Norske forskere
Norske klimatologer
Norske kjemikere
Personer tilknyttet CICERO
Personer fra Eidsberg kommune
Fødsler i 1960
Coop medlems- & betalingskort

Coop medlems-& betalingskort er kort for Coop-medlemmer.

Det finnes to typer kort:
Medlemskort, brukes til å registrere kjøp, for å gi kjøpeutbytte på 1%, og medlemsrabatter
Coop medlems- & betalingskort, som fungerer som et kredittkort i tillegg som medlemskort, utstedt av EnterCard.

Coop har over 1,2 millioner medlemmer med en av formene for kort.

Samarbeidspartnere 
I tillegg til Coop sine egne butikker gir bruk av kortene per 2022 rabatter eller kjøpeutbytte hos:
YX
LOS
Circle K
Riksteateret
SATS
Ving

Eksterne lenker 
 Coop
 EnterCard Norge AS

Kredittkort
Lojalitetsprogram